Vierailukäytännöt

Läheisten vierailut ovat tärkeitä. Tarkista läheisesi hoitopaikan vierailuajat ennen saapumistasi.

Ota huomioon muut potilaat tai asiakkaat ja hygienia

Sairaalan osastoilla on yleensä useita potilaita samassa huoneessa. Siksi toivomme, että sairaalassa vieraillaan vain pienissä 1–2 hengen ryhmissä.

Käytä käsidesinfektioainetta saapuessasi ja lähtiessäsi. Käsidesiä löytyy yleensä heti osaston ulko-oven läheisyydestä.

Vältä vierailemista, jos sairastat nuhaa, yskää tai muuta tarttuvaa tautia tai jos kotonasi sairastetaan tarttuvaa tautia.

Älä tuo kukkia tuliaisiksi osastoille. Sen sijaan esimerkiksi lehdet ja kirjat ovat hyviä tuliaisia. Ruokatavaroiden tuonnista tulee neuvotella osaston henkilökunnan kanssa.

Tehostetun hoidon osastolle ei saa tuoda mitään tuliaisia.

Voimakkaat tuoksut aiheuttavat monille allergisia oireita. Otathan potilaat tai asiakkaat sekä henkilökunnan huomioon ja tule tuoksutta vierailulle.

Artikkeli Vierailukäytännöt julkaistiin ensimmäisen kerran Siun sote.